42. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 373 της 16/22 Ιουλ. 1985 (ΦΕΚ Α΄ 131) Ερασιτεχνική–αθλητική αλιεία. Έχοντας υπόψη: 1.Τις διατάξεις των άρθρ. 10 και 20 του Ν.Δ. 420/1970 (ΦΕΚ 27/τ.Α΄/31.1.1970). 2.Την αριθ. 25.7.1984 γνωμοδότηση του Συμβουλίου Αλιείας. 3.Την αριθ. 503/1985 γνωμοδότηση του Συμβουλίου της Επικρατείας μετά από πρόταση των Υπουργών Οικονομικών, Γεωργίας, Εμπορίου,Δημόσιας Τάξης και Εμπορικής Ναυτιλίας, αποφασίζουμε: Γενικές Διατάξεις Άρθρ.1.-1.Ερασιτεχνική–αθλητική αλιεία είναι η αλιεία, που σκοπό έχει την ψυχαγωγία ή την άθληση και όχι τον βιοπορισμό ή την απόκτηση εισοδήματος. 2.Η ερασιτεχνική και η αθλητική αλιεία ενεργείται σύμφωνα με τις κανονιστικές διατάξεις, που ισχύουν κάθε φορά για την επαγγελματική αλιεία και με τα οριζόμενα από το δ/γμα αυτό. 3.Απαγορεύεται η ερασιτεχνική αλιεία με την βοήθεια φωτεινών πηγών. Από την απαγόρευση αυτή εξαιρείται μόνον η περίπτωση αλιείας στη θάλασσα με καμάκι χεριού, που επιτρέπεται να ενεργείται με τη βοήθεια ενός λαμπτήρα με διάχυτο φως (λουξ) χωρίς καταυγαστήρα, έντασης μέχρι 500 κεριά. 4.Απαγορεύεται η ερασιτεχνική αλιεία με πλωτά μέσα στις λιμνοθάλασσες και τα λοιπά ισχθυοτροφεία του Δημοσίου ή της Τοπικής Αυτοδιοίκησης, μισθωμένα ή μη. 5.Οι ερασιτέχνες αλιείς, που αλιεύουν με εργαλεία, που μένουν στη θάλασσα υποχρεούνται να τα σημαίνουν, ώστε να είναι ορατά από 300 μέτρα τουλάχιστον. 6.Απαγορεύεται η ερασιτεχνική αλιεία σπόγγων και κοραλλίων. 7.Απαγορεύεται η πώληση και γενικά η εμπορία αλιευτικών προϊόντων, που προέρχονται από ερασιτεχνική αλιεία. Θαλασσία ερασιτεχνική αλιεία Άρθρ.2.-1.Η ερασιτεχνική αλιεία στη θάλασσα επιτρέπεται να γίνεται μόνο με τα εξής εργαλεία και περιορισμούς: «α) Μέχρι πέντε (5) κιλά ψάρια ή κεφαλόποδα κατά 24ωρο, εφόσον αλιεύει με οποιοδήποτε από τα επιτρεπόμενα εργαλεία εκτός από δίχτυα ή παραγάδια με τα οποία επιτρέπεται να ψαρεύει μέχρι δέκα (10) κιλά. Εξαιρείται η περίπτωση που  ένα ψάρι μόνο του έχει μεγαλύτερο βάρος». Η μέσα σε «» περίπτ. α΄ αντικαταστάθηκε ως άνω από την παρ. 1 άρθρ. 6 Π.Δ. 86/1-10 Απρ. 1998 (ΦΕΚ Α΄78) κατωτ. αριθ. 64. β)Με παραγάδια: (1)Ο αριθμός αγκιστριών των παραγαδιών σε κάθε σκάφος ή άλλο πλωτό μέσο δεν επιτρέπεται να υπερβαίνει τα 150 για κάθε ερασιτέχνη ψαρά, που βρίσκεται μέσα σ’ αυτό. Ο συνολικός όμως αριθμός των αγκιστριών δεν μπορεί να υπερβεί τα 300 ανεξάρτητα από τον αριθμό των ερασιτεχνών, που βρίσκονται στο σκάφος ή το πλωτό μέσο. (2)Δεν επιτρέπεται η ερασιτεχνική αλιεία με δίχτυα και παραγάδια το μήνα Μάϊο κάθε έτους. γ)Με παγίδες (Κοφινέλλα-Κιούρτοι), ως εξής Επιτρέπεται μέχρι 2 από τα εργαλεία αυτά για κάθε ερασιτέχνη ψαρά και με μήκος πλευράς κάθε ματιού, μετρούμενο από κόμπο σε κόμπο, μεγαλύτερο από 40 χιλιοστά. δ)Με πεζόβολο, ως εξής: (1)Επιτρέπεται ένας για κάθε ερασιτέχνη ψαρά, με μήκος πλευράς κάθε ματιού μεγαλύτερο από 30 χιλιοστά και διάμετρο του πεζόβολου μικρότερη από 10 μέτρα. (2)Δεν επιτρέπεται η ερασιτεχνική αλιεία με πεζόβολο στις εκβολές των ποταμών, σε απόσταση 500 μέτρων ακτινοειδώς από αυτές και στα εσοδευτικά στόμια των ιχθυοτροφείων σε απόσταση 200 μέτρων ακτινοειδώς απ’ αυτά. ε)Με απόχη, καμάκι χεριού, καθώς και διάφορα αγκιστρωτά εργαλεία γνωστά με τις κοινές ονομασίες «καθετή», «συρτή», «πεταχτάρι», «τσαπαρί», «παρακόλα», «καλαμίδι» «πετονιά», «σαλαγγιά» κ.λπ. χωρίς κανένα περιορισμό. στ)Με ψαροντούφεκο, με τις προϋποθέσεις και περιορισμούς του άρθρ. 3 του δ/τος αυτού. 2.Κάθε ερασιτέχνης ψαράς επιτρέπεται να ψαρεύει συνολικά: α)Μέχρι 5 κιλά ψάρια ή μαλάκια ή οστρακόδερμα κατά 24ωρο, εφόσον αλιεύει με οποιοδήποτε από τα επιτρεπόμενα εργαλεία, εκτός από δίχτυα ή παραγάδια, με τα οποία επιτρέπεται να ψαρεύει μέχρι 10 κιλά. Εξαιρείται η περίπτωση που ένα ψάρι μόνο έχει μεγαλύτερο βάρος. β)Ένα μόνο άτομο του γένους των ροφοειδών (EPINE-PHELUS). (Αντί για τη σελ. 298,16245(α) Σελ. 298,16245(β) Τεύχος 1422 Σελ. 7 Περιορισμοί  Αλιείας 13.Ζ.ε.41-42 Υποβρύχια ερασιτεχνική αλιεία Άρθρ.3.-1.Απαγορεύεται η άσκηση της υποβρύχιας ερασιτεχνικής αλιείας: α)Κατά το μήνα Μάιο κάθε χρόνο. β)Αμέσως μετά τη δύση μέχρι την ανατολή του ηλίου. γ)Από άτομα, που δεν έχουν συμπληρώσει το 16ο έτος της ηλικίας τους. δ)Σε απόσταση 200 μέτρων από: (1)Το σημείο όπου συνήθως κολυμπούν οι λουόμενοι. (2)Τα λιμενικά έργα ή ναυτιλιακές σημάνσεις ή σκάφη ή άλλα πλωτά μέσα αλιείας, καθώς και τα δίχτυα με εμφανή σήμανση. (3)Τα αγκυροβολημένα πλοία. ε)Σε θαλάσσιες ζώνες διέλευσης σκαφών, καθώς και εισόδους–εξόδους λιμανιών ή αγκυροβολίων. 2.Απαγορεύεται στους ερασιτέχνες υποβρύχιους ψαράδες: α)Να αφαιρούν αλιεύματα από τα αλιευτικά εργαλεία άλλων ψαράδων. β)Να εξακολουθούν να έχουν οπλισμένα τα εργαλεία, που είναι ειδικά για την υποβρύχια αλιεία, όταν βρίσκονται έξω από το νερό ή στην ξηρά. γ)Να χρησιμοποιούν οποιαδήποτε μορφή καταδυτικής συσκευής παροχής αέρα από σκάφος ή φορητή αυτόνομη καταδυτική συσκευή. Επίσης, απαγορεύεται να υπάρχουν αναπνευστικές συσκευές στα σκάφη και, γενικά, τα πλωτά μέσα που χρησιμοποιούνται από αυτούς. Από την απαγόρευση αυτή εξαιρείται η περίπτωση διεξαγωγής ερευνών ή άλλων δραστηριοτήτων, που έχουν σχέση με την αλιεία, για την οποία, ο Υπουργός Γεωργίας μπορεί να εγκρίνει τη χρησιμοποίηση καταδυτικών συσκευών παροχής αέρα για ορισμένο χρονικό διάστημα και συγκεκριμένες θαλάσσιες περιοχές. δ)Να χρησιμοποιούν καμάκι, που η προωστική του δύναμη να προέρχεται από την εκπυρσοκρότηση εκρηκτικής ύλης ή άλλου χημικού μίγματος. ε)Να χρησιμοποιούν δίχτυα, σε οποιαδήποτε φάση της αλιείας. στ)Να αλιεύουν ψάρια βάρους μικρότερου από 150 γραμμάρια. ζ)Να χρησιμοποιούν υποβρύχιο φώς. 3.Οι ερασιτέχνες υποβρύχιοι ψαράδες, όταν είναι σε κατάδυση, υποχρεούνται να φέρουν έναν επιπλέοντα σημαντήρα (πλαστικό), χρώματος κίτρινου, ο οποίος να φέρει μία σημαία κίτρινη με διαγώνια κόκκινη γραμμή, στην οποία να αναγράφονται τα ψηφία Υ .Δ. (Υποβρύχια Δραστηριότητα) και ο οποίος πρέπει να είναι ορατός  Σελ. 298,16246(β) Τεύχος 1422 Σελ. 8 με κανονικές συνθήκες από απόσταση 300 τουλάχιστον μέτρων. Εάν ο υποβρύχιος ψαράς συνοδεύεται από πλωτό μέσο, η σημαία αυτή πρέπει να είναι στερεωμένη σε εμφανές σημείο πάνω στο μέσο αυτό. Ο υποβρύχιος ψαράς πρέπει να κινείται σε μία ακτίνα 50 μέτρων από τη σημαντήρα ή το πλωτό μέσο. Ερασιτεχνική αλιεία στα εσωτερικά νερά Άρθρ.4.-1. Η ερασιτεχνική αλιεία στα εσωτερικά νερά (λίμνες, ποτάμια), επιτρέπεται να γίνεται μόνο με αγκιστρωτά εργαλεία, όπως καλαμίδι, πεταλούδα, καθετή κ.λπ. εκτός από παραγάδια. 2.Κάθε ερασιτέχνης ψαράς επιτρέπεται να συλλαμβάνει, συνολικά μέχρι 2 κιλά αλιευμάτων ή μέχρι 3 άτομα το 24ωρο ανεξαρτήτως βάρους. Αγώνες αθλητικής αλιείας Άρθρ.5.-1.Επιτρέπεται η διεξαγωγή αγώνων αθλητικής αλιείας μεταξύ ερασιτεχνών ψαράδων. 2.Η διενέργεια αθλητικής αλιείας εγκρίνεται με απόφαση του Νομάρχη, στην περιφέρεια του οποίου οργανώνεται η διεξαγωγή της, έπειτα από εισήγηση της οικείας περιφερειακής υπηρεσίας αλιείας. Με την ίδια απόφαση ορίζονται για κάθε οργάνωση διενέργειας αθλητικής αλιείας, ο συγκεκριμένος υδάτινος χώρος, η ημερομηνία, η ώρα και τα αλιευτικά εργαλεία διεξαγωγής της, οι όροι συμμετοχής, τα υδρόβια είδη, που αποτελούν το αντικείμενο της άθλησης, ο τρόπος διάθεσης των αλιευμάτων, ο σκοπός για τον οποίο διατίθενται τα έσοδα από αυτή, το έπαθλο και κάθε σχετική λεπτομέρεια για την άρτια οργάνωση και απρόσκοπτη διεξαγωγή της. 3.Για τους αγώνες αθλητικής αλιείας, που έχουν εγκριθεί σύμφωνα με την προηγούμενη παράγραφο, δεν έχουν εφαρμογή οι διατάξεις των άρθρ. 1 παρ. 7, 2 παρ. 3 και 4 παρ. 2. 13.Ζ.ε.42 Περιορισμοί  Αλιείας Άδειες ερασιτεχνικής αλιείας Άρθρ.6.-1.Η άδεια ερασιτεχνικής αλιείας σκάφους χορηγείται σύμφωνα με τις διατάξεις του Β.Δ. 666/1966 και επιπλέον, εφόσον ο ενδιαφερόμενος: α)Είναι κάτοχος ατομικής άδειας ερασιτεχνικής αλιείας. β)Υποβάλλει αίτηση, που συνοδεύεται από διπλότυπο κατάθεσης τέλους υπέρ του Δημοσίου, το ύψος του οποίου ορίζεται: (1)Για τα σκάφη ερασιτεχνικής αλιείας στη θάλασσα, κωπήλατα ή μηχανοκίνητα με ιπποδύναμη μηχανής μέχρι 10 HP, σε 2.000 δραχμ. Το ποσό αυτό προσαυξάνεται κατά εκατό δρχ. ανά ίππο μηχανής, που είναι μεγαλύτερης ιπποδύναμης από 10 ΗΡ. (2)Για σκάφη ερασιτεχνικής αλιείας στα εσωτερικά νερά σε 1.500 δραχμ. Με την παρ. (1) της παρ. 2 της 255844/30 Οκτ. -20 Νοεμ. 1990 (ΦΕΚ Β΄ 726) απ. Υπ. Οικονομ.και Γεωργίας, αναπροσαρμόστηκαν τα τέλη για την χορήγηση ερασιτεχνικών αδειών ως εξής: α.Για σκάφη θαλάσσης κωπήλατα ή μηχανοκίνητα με ιπποδύναμη μηχανής μέχρι 10ΗΡ σε (4.000) δραχμ.Το ποσό αυτό προσαυξάνεται κατά 200 δραχμ. ανά ίππο μηχανής μεγαλύτερης των 10 ΗΡ. β.Για σκάφη εσωτερικών υδάτων σε (2.500) δραχμ. 2.Η ερασιτεχνική άδεια αλιείας σκάφους ανανεώνεται σύμφωνα με τις διατάξεις του άρθρ. 5 του Β.Δ. 666/1966 και με την προσκόμιση διπλότυπου κατάθεσης τέλους υπέρ του Δημοσίου, ύψους: α)1.500 δραχμ. για τα σκάφη της περιπτ. β (Ι), της προηγούμενης παραγράφου. β)1.000 δραχμ.για τα σκάφη της περιπτ. β (2)της προηγούμενης παραγράφου. Με την περίπτ. (11) της παρ. 2 της 255844/30 Οκτ.-20 Νοεμ. 1990 (ΦΕΚ Β΄726) απ. Υπ. Οικονομ. και Γεωργίας, αναπροσαρμόστηκαν τα τέλη για την ανανέωση ερασιτεχνικών αδειών αλιείας ως εξής: α.Για σκάφη θαλάσσης σε (3.000) δραχμ. β.Για σκάφη εσωτερ.υδάτων σε (2.000) δραχμ. Τα ποσά από τα ανωτέρω παράβολα και τέλη αποτελούν έσοδα του Δημοσίου, εισπραττόμενα από τα Δημόσια Ταμεία και εισάγονται στον Κρατικό Προϋπολογισμό. Καταργούμενες διατάξεις Άρθρ.7.-Από την ισχύ του Δ/τος αυτού, καταργούνται οι διατάξεις: α)Του άρθρ. 4 του Β.Δ. 142/1971 (ΦΕΚ 49/τ.Α΄/12.3.1971). β)Του άρθρου 13 του Π.Δ. 189/1978 (ΦΕΚ 41/τ. Α΄/24.3.1978). γ)Του άρθρ. 6 του Β.Δ. 435/1970 (ΦΕΚ 142/τ. Α΄/26.6.1970). 42α. ΠΡΟΕΔΡΙΚΟ Δ/ΓΜΑ υπ’ αριθ. 542 της 18 Οκτ./13 Νοεμ. 1985 (ΦΕΚ Α΄191) Άδειες αλιείας αλιευτικών σκαφών με μικρά κυκλικά δίχτυα. Έχοντας υπόψη: 1.Τις διατάξεις της παρ. 2 του άρθρ. 10 του Ν.Δ. 420/1970 «Αλιευτικός Κώδιξ» (ΦΕΚ 27/τ/Α΄/31. 1.1970). 2.Την με αριθ. 75.12.4.1984 γνωμοδότηση του Συμβουλίου Αλιείας. 3.Την με αριθ. Υ 53/7.8.1985 απόφαση του Πρωθυπουργού «Ανάθεση αρμοδιοτήτων Υπουργού Γεωργίας στον Αναπληρωτή Υπουργό Γεωργίας, Γεώργιο Μωραΐτη» (ΦΕΚ 487/τ.Β΄/7.8.1985). 4.Τη με αριθ. 774/1985 γνωμοδότηση, του Συμβουλίου της Επικρατείας, μετά από πρόταση του Υπουργού Οικονομικών και του Αναπληρωτή Υπουργού Γεωργίας, αποφασίζουμε: Άρθρο μόνο.-1.Απαγορεύεται εφεξής η χορήγηση αδειών αλιείας με μικρά κυκλικά δίχτυα σε αλιευτικά σκάφη. 2.Όλες οι άδειες αλιείας με μικρά κυκλικά δίχτυα που έχουν ήδη χορηγηθεί σε αλιευτικά σκάφη, σύμφωνα με τις διατάξεις του άρθρ. 3 του Β.Δ. 666/1966 «περί αδειών αλιευτικών σκαφών» (ΦΕΚ 160/τ.Α΄/22.8.1966) παύουν να ισχύουν μετά την 31 Δεκ. 1986. 3.Από τη δημοσίευση του παρόντος δ/τος καταργείται το Π.Δ. 587/1984 (ΦΕΚ 210/τ/Α΄/ 27.12.1984). (Αντί για τη σελ. 298,16247(γ) Σελ. 298,16247(δ) Τεύχος 1119-Σελ. 37 Περιορισμοί  Αλιείας 13.Ζ.ε.42α